Denis Mukwege

Denis Mukengere Mukwege (* 1. März 1955 in Bukavu, Belgisch Kongo, Demokraatsche Republiek Kongo) is en kongoleesch Gynäkoloog, Minschenrechtsaktivist, Grünner un leiden Chirurg van dat Panzi-Hospitals in Bukavu as ok Freedensnobelpriesdräger. Mukwege gellt as weltwiet führen Experte för dat Behanneln van Besehren van Deerns un Fruen, de dör Gruppenvergewaltigungen as ok dör teelt physische Ünnerlievsschändungen veroorsaakt wurrn. De Arbeit van Mukwege konzentreert sück blots up de medizinischen Belange. He sett sück ebenso politisch in, indem he de Gruvelligkeiten dokumenteert un immer weer verantwoortlich Tätergruppen apenlich nömmt. Up sien Reed vör de  Vereente Natschonen 2012 hett he de Weltgemeenschap upropen, sexualiseerte Kriegsgewalt to veroordeelen un de Vergewaltiger wegen Verbreeken gegen de Minschlichkeit vör Gericht to stellen. Mit sien Engagement hett he sück blots in sien eegen Land Feinde maakt, 2012 wurr en Mordanslag up hüm plaant, de he aber utwieken kunn. 

För sien Insatz för Deerns un Fruen, de Opfer van sexualiseert Kriegsgewalt wurrn, is Denis Mukwege mit tallriek Priesen uttekent wurrn, etwa 2008 mit den Minschenrechtspreis van de Vereente Natschonen, 2013 mit den Alternativen Nobelpries Right Livelihood Award, 2014 mit den Sacharow-Pries van dat Europääsch Parlament. 2018 wurr hüm gemeensam mit Nadia Murad de Freedensnobelpries tospraaken.

Denis Mukwege is mit Madeleine Kaboyi Mapendo verheiraadt un hett fief Kinner.

 Literatur 
 Colette Braeckman: L’Homme qui répare les femmes. Violences sexuelles au Congo. Le combat du Dr Mukwege. André Versaille éditeur, 2012, ISBN 978-2-87495-194-7.
 Birger Thureson: Die Hoffnung kehrt zurück. Der Arzt Denis Mukwege und sein Kampf gegen sexuelle Gewalt im Kongo. (Originaltitel: De glömda kvinnornas röst) Översetten ut dat Sweedsch van Michael Josupeit, herutgeven van dat Deutsche Institut für Ärztliche Mission e. V., Brandes & Apsel, Frankfort an‘n Main 2013, ISBN 978-3-95558-001-8.

 Verfilmungen 
L’homme qui répare les femmes. (The man who mends women.) Dokumentarfilm (1:52), Belgien, 2015. Regie: Thierry Michel.www.allocine.frkiek ok :fr:Thierry Michel#Prix

 Weblinks 

 www.panzifoundation.org (engelsch)
 www.hopitaldepanzi.org (franzöösch)
 Emma 1/2010: Arzt in der Hölle (Schrieverin: Eve Ensler)

 Enkeld Nahwiesen 

Kategorie:Mann
Kategorie:Börger von de Demokraatsche Republiek Kongo
Kategorie:Boren 1955
Kategorie:Nobelpries